  Виталий Пронин Тэле йыромисьёс пӧлысь 90 процентэз — мӧйыос.Туспуктӥз Максим ЕгоровВань учыръёс пусъемын Якшур-Бӧдья ёросын. Йыромем муртъёс ваньзы губиясьёс вылӥллям. Ышемъёс пӧлысь 6 муртэ шедьтӥзы МЧС-ын, МВД-ын тыршисьёс, озьы ик волонтёр огазеяськонэ пыриськисьёс, нош 1-зэ адямиез — пенсионерез — шедьтӥзы ӵыжы-выжыосыз. МЧС-лэн Удмурт ёзэз ивортэмъя, тэле йыромисьёс пӧлысь 90 процентэз — мӧйыос. Соос нюлэскы пыдло пыро, кужымзы быре, кытынзэс валамысь дугдо, сюрессэс ышто. Туэ арлэн кутсконысеныз туннэ нуналозь нюлэскы кошкемъёс пӧлысь озьы ик шедьтытэк кылемын 5 мурт. МЧС калыкез куронъёсты чакланы куре:- тэле потоно, яркыт дӥсь дӥсяса;- сьӧре кутоно сухой паёк, пурт, спичкаос;- телефонэз зарядить кароно;- нюлэскы потэмлэсь азьвыл ӵыжы-выжыостылы ивортоно, кудпала мынӥськоды, телефонын геолокациез лэзёно;- йыромемдэс валады ке, сотовой связь ыше ке, жингыртоно 112 номеръя, таизъя жингыртыны луоз котькытын; Елена Слащёва  